CELEX: 32017R0704
Language: hr
Date: 2017-04-19 00:00:00
Title: Provedbena uredba Komisije (EU) 2017/704 оd 19. travnja 2017. o izmjeni Uredbe (EZ) br. 891/2009 o otvaranju i predviđanju upravljanja određenim carinskim kvotama Zajednice u sektoru šećera

20.4.2017   
               
               
                  HR
               
               
                  Službeni list Europske unije
               
               
                  L 104/4
               
            PROVEDBENA UREDBA KOMISIJE (EU) 2017/704
      оd 19. travnja 2017.
      o izmjeni Uredbe (EZ) br. 891/2009 o otvaranju i predviđanju upravljanja određenim carinskim kvotama Zajednice u sektoru šećera
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 187.,
      budući da:
      
                  (1)
               
               
                  Sporazum o stabilizaciji i pridruživanju između Europskih zajednica i njihovih država članica, s jedne strane, i Bosne i Hercegovine, s druge strane (2) („SPP”) potpisan je 16. lipnja 2008., a stupio je na snagu 1. lipnja 2015. Člankom 27. stavkom 3. SPP-a predviđen je bescarinski pristup za uvoz proizvoda iz Bosne i Hercegovine u Uniju iz tarifnih brojeva 1701 i 1702 Kombinirane nomenklature, u granicama godišnje carinske kvote od 12 000 tona.
               
            
                  (2)
               
               
                  Protokol uz Sporazum o stabilizaciji i pridruživanju između Europskih zajednica i njihovih država članica, s jedne strane, i Bosne i Hercegovine, s druge strane, kako bi se uzelo u obzir pristupanje Republike Hrvatske Europskoj uniji (3) („Protokol”) potpisan je 15. prosinca 2016. Njegovo potpisivanje, u ime Europske unije i država članica, i njegova privremena primjena odobreni su Odlukom Vijeća (EU) 2017/75 (4).
               
            
                  (3)
               
               
                  Člankom 2. Protokola predviđa se izmjena postojećih carinskih kvota za šećer podrijetlom iz Bosne i Hercegovine s učinkom od 1. veljače 2017. Predmetna godišnja carinska kvota za šećer povećava se s 12 000 tona na 13 210 tona.
               
            
                  (4)
               
               
                  Uredbom Komisije (EZ) br. 891/2009 (5) predviđeno je otvaranje i upravljanje carinskim kvotama za sektor šećera, uključujući i one podrijetlom iz Bosne i Hercegovine. Radi primijene carinskih kvota za šećer utvrđenih u Protokolu, potrebno je tu Uredbu izmijeniti na odgovarajući način.
               
            
                  (5)
               
               
                  Budući da se Protokol primjenjuje od 1. veljače 2017., predložene se izmjene trebaju primjenjivati od istog datuma i stupiti na snagu na dan objave.
               
            
                  (6)
               
               
                  Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,
               
            DONIJELA JE OVU UREDBU:
      Članak 1.
      Uredba (EZ) br. 891/2009 mijenja se kako slijedi:
      
                  1.
               
               
                  U članku 1. točka (f) zamjenjuje se sljedećim:
                  
                              „(f)
                           
                           
                              člankom 27. stavkom 3. Sporazuma o stabilizaciji i pridruživanju između Europskih zajednica i njihovih država članica, s jedne strane, i Bosne i Hercegovine, s druge strane (*1), kako je izmijenjen Protokolom uz Sporazum o stabilizaciji i pridruživanju između Europskih zajednica i njihovih država članica, s jedne strane, i Republike Bosne i Hercegovine, s druge strane, kako bi se uzelo u obzir pristupanje Republike Hrvatske Europskoj uniji (*2),
                           
                        
                     (*1)  SL L 164, 30.6.2015., str. 2."
						
                  
                     (*2)  SL L 12, 17.1.2017., str. 3.”"
						
               
            
                  2.
               
               
                  U Prilogu I. dio II. zamjenjuje se tekstom iz Priloga ovoj Uredbi.
               
            Članak 2.
      Ova Uredba stupa na snagu na dan objave u Službenom listu Europske unije.
      Ova se Uredba primjenjuje od 1. veljače 2017.
      
         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 19. travnja 2017.
         
            
               Za Komisiju
            
            
               Predsjednik
            
            Jean-Claude JUNCKER
         
      
      
         (1)  SL L 347, 20.12.2013., str. 671.
      
      
         (2)  SL L 164, 30.6.2015., str. 2.
      
      
         (3)  SL L 12, 17.1.2017., str. 3.
      
      
         (4)  Odluka Vijeća (EU) 2017/75 od 21. studenoga 2016. o potpisivanju, u ime Unije i njezinih država članica, i privremenoj primjeni Protokola uz Sporazum o stabilizaciji i pridruživanju između Europskih zajednica i njihovih država članica, s jedne strane, i Bosne i Hercegovine, s druge strane, kako bi se uzelo u obzir pristupanje Republike Hrvatske Europskoj uniji (SL L 12, 17.1.2017., str. 1.).
      
         (5)  Uredba Komisije (EZ) br. 891/2009 od 25. rujna 2009. o otvaranju i predviđanju upravljanja određenim carinskim kvotama Zajednice u sektoru šećera (SL L 254, 26.9.2009., str. 82.).
      
         PRILOG
         
            
               „Dio II.: Šećer s Balkana
            
            
                        Treća zemlja ili carinsko područje
                     
                     
                        Redni broj
                     
                     
                        Oznaka KN
                     
                     
                        Količine (tona)
                     
                     
                        Tarifna stopa u okviru kvote (EUR/tona)
                     
                  
                        Albanija
                     
                     
                        09.4324
                     
                     
                        1701  i 1702 
                     
                     
                        1 000 
                     
                     
                        0
                     
                  
                        Bosna i Hercegovina
                     
                     
                        09.4325
                     
                     
                        1701  i 1702 
                     
                     
                        13 210 
                     
                     
                        0
                     
                  
                        Srbija
                     
                     
                        09.4326
                     
                     
                        1701  i 1702 
                     
                     
                        181 000 
                     
                     
                        0
                     
                  
                        bivša jugoslavenska republika Makedonija
                     
                     
                        09.4327
                     
                     
                        1701  i 1702 
                     
                     
                        7 000 
                     
                     
                        0”